Komisijos reglamentas (EEB) Nr. 2039/93
1993 m. liepos 27 d.
nustatantis paramos, išreikštos ekiu, sumą, kurią Taryba skyrė už bulvių auginimą Kanarų salose ir kuri buvo sumažinta dėl pinigų sistemos pergrupavimo
EUROPOS BENDRIJŲ KOMISIJA,
atsižvelgdama į Europos ekonominės bendrijos steigimo sutartį,
atsižvelgdama į 1992 m. gruodžio 28 d. Tarybos reglamentą (EEB) Nr. 3813/92 dėl apskaitos vieneto ir perskaičiavimo kursų, taikytinų bendroje žemės ūkio politikoje [1], ypač į jo 9 straipsnio 1 dalį,
kadangi 1992 m. gruodžio 28 d. Komisijos reglamentas (EEB) Nr. 3824/92, nustatantis kainas ir dydžius, išreikštus ekiu, dėl pinigų sistemos pergrupavimo [2] su paskutiniais pakeitimais, padarytais Reglamentu (EEB) Nr. 1663/93 [3], pateikia sąrašą kainų ir dydžių, kuriems nuo 1993-1994 rinkos metų pradžios turi būti taikomas koeficientas 1,013088, nustatytas Komisijos reglamentu (EEB) Nr. 537/93 [4], su paskutiniais pakeitimais, padarytais Reglamentu (EEB) Nr. 1331/93 [5], kaip dalis priemonių, skirtų neigiamiems piniginiams padariniams šalinti automatiškai; kadangi Reglamento (EEB) Nr. 3824/92 2 straipsnyje yra numatyta, kad kiekvienam sektoriui turėtų būti nurodyta, kaip sumažėjo kainos ir dydžiai, ir turėtų būti nustatyta sumažėjusių kainų vertė;
kadangi Tarybos reglamente (EEB) Nr. 1601/92 [6] su paskutiniais pakeitimais, padarytais Komisijos reglamentu (EEB) Nr. 3714/92 [7], yra nustatyta parama, skirta Kanarų salų vietos augintojams, auginantiems maistui skirtas bulves; kadangi vadovaujantis pirmiau minėtomis nuostatomis paramos dydis turėtų būti pakoreguotas;
kadangi šiuo reglamentu numatytos priemonės atitinka Sėklos vadybos komiteto nuomonę,
PRIĖMĖ ŠĮ REGLAMENTĄ:
1 straipsnis
Reglamento (EEB) Nr. 1601/92 20 straipsnio 2 dalyje minimos paramos, kuri buvo sumažinta vadovaujantis Reglamento (EEB) Nr. 3824/92 2 straipsniu, suma yra 494 ekiu už hektarą.
2 straipsnis
Šis reglamentas įsigalioja jo paskelbimo Europos Bendrijų oficialiajame leidinyje dieną.
Jis taikomas nuo 1993 m. liepos 1 d.
Šis reglamentas privalomas visas ir tiesiogiai taikomas visose valstybėse narėse.
Priimta Briuselyje, 1993 m. liepos 27 d.